РЕПУБЛИКА СРБИЈА

ОПШТИНА ЉИГ

ОПШТИНСКО ВЕЋЕ

Број: 000616776 2024 06036 003 000 000 001 -6 -1

Датум:08.03.2024.године

ЉИГ

# ИЗВЕШТАЈ О СПРОВЕДЕНОЈ ЈАВНОЈ РАСПРАВИ

 Општинско веће општине Љиг је на седници одржаној дана 22.02.2024. године упутило јавни позив за учешће у јавној расправи о Нацрту Програма уређивања грађевинског земљишта на територији општине Љиг у 2024.години ( у даљем тексту: Нацрт Програма) који је објављен на интернет презентацији Општине Љиг.

 Јавна расправа о Нацрту Програма одржана је од 22.02.2024. до 08.03.2024. године.

 У складу са Програмом јавне расправе отворени састанак представника надлежних органа Општине са заинтересованим грађанима, представницима удружења грађана и средстава јавног обавештавања, одржан је 08.03.2024. године у сали број 21/III у згради општине Љиг, ул. Карађорђева број 7, са почетком у 13:00 часова. На отвореном састанку није било заинтересованих грађана, представника удружења грађана и средстава јавног обавештавања.

 До 08.03.2024. године до 10:00 часова није пристигао ниједан предлог , сугестија или коментар на Нацрт Програма.

Како није било пристиглих предлога, примедби и сугестија, констатовано је да је Нацрт Програма уређивања грађевинског земљишта на територији општине Љиг у 2024.години израђен у складу са прописима који су основ за доношење одлуке.

 ОПШТИНСКО ВЕЋЕ

 ОПШТИНЕ ЉИГ

 Миломир Старчевић,председник